《天香 鹿港香》
清代·朱祖谋

碧鹧收斑，玉龙剪唾，如云细屑谁碾。小炷沈馨，双烟同气荡暖。

浅春一线。花风送处，疑悄度、漳兰新畹。著指剩拈银甲，入怀尚温珠串。

蛮薰暗愁涴遍。料西家、翠奁春换。缕缕海东云气，半迷残篆。

俊味衣篝宛在，怕难唤、蓬山倩魂返。待寄相思，蘅芜梦远。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。